《风潭精舍月夜偶成》
宋代·方逢振

茅屋三间一坞云，此窝真是足养吾神。
不知逐鹿断蛇手，但见落花啼鸟春。
石几梅瓶添水活，地炉茶鼎煮泉新。
古今天地何穷尽，愧我其间作散人。

作者简介：宋严州淳安人，字君玉。方逢辰弟。理宗景定三年进士。历国史实录院检阅文字，迁太府寺簿。宋亡，退隐于家。元世祖诏起为淮西北道按察佥事，辞不赴。聚徒讲学于石峡书院，学者称“山房先生”，以之配祀于蛟峰。有《山房集》。